แฮปปีทรีเฟรนดส์

แฮปปีทรีเฟรนดส์ (Happy Tree Friends) เป็นการ์ตูนแฟลชสำหรับผู้ใหญ่ของ มอนโด มินิ โชว์ สร้างโดย เคน นาวาร์โร, ออเบรย์ อังครัม  และ โรด มอนติโจ ซึ่งได้รับความนิยมในอินเทอร์เน็ตเป็นอย่างมาก
จากเว็บไซต์อย่างเป็นทางการ การ์ตูนเรื่องนี้ "ไม่เหมาะสำหรับเด็กเล็ก" เนื่องจากมีเนื้อหาที่รุนแรงมาก

** ประวัติ**

**เริ่มต้น**
Rhonde Montijo ขณะที่ทำงานอยู่ที่ Mondo Mini Shows ได้วาดตัวการ์ตูนกระต่ายสีเหลือง ซึ่งมีลักษณะคล้ายตัวละครกระต่าย Cuddles ในแฮปปีทรีเฟรนดส์และเขียนคำว่า "Resistant is Furtile" (ต้านทานไป ก็ไม่มีประโยชน์) ใต้ภาพ ภาพนี้ทำให้เพื่อนร่วมงานหลายคนหัวเราะ ในปี 1999 Mondo Mini Shows ได้ให้โอกาสพวกเขาลองทำการ์ตูนชุดนี้

**ความสำเร็จ**
ในปี 2001 หลังจากเปิดตัวไม่นาน แฮปปีทรีเฟรนดส์กลายเป็นการ์ตูนที่ประสบความสำเร็จอย่างสูง ด้วยยอดผู้ชมกว่า 16 ล้านคนต่อเดือน ในปัจจุบันการ์ตูนยังทำอยู่แต่จะมาแค่ในโอกาสพิเศษ

**ชุดโทรทัศน์**
แฮปปีทรีเฟรนดส์ เริ่มฉายในโทรทัศน์ในปี 2006

**ตอน**

**ตัวละคร**
ตัวละครหลักๆในแฮปปีทรีเฟรนดส์มีอยู่ 20 ตัว แต่ละตัวจะมีลักษณะเฉพาะตัว บางตัวอาจจะได้ออกมาหลายครั้งแต่บางตัวอาจจะได้ออกมาเพียงหนึ่งตอน ด้านล่างคือชื่อตัวละคร

**ตัวละครหลัก**
คัดเดิลส์ (Cuddles) 
กระต่ายสีเหลืองหูใหญ่ แก้มสีชมพู และมีขนปุยเล็กๆ บนหัวที่ดูเหมือนหาง พร้อมด้วยรองเท้าแตะกระต่ายสีชมพู มีนิสัยเป็นมิตร มองโลกในแง่ดีและไร้เดียงสา บางครั้งเขาก็เป็นตัวละครที่กบฏจนมักจะทำสิ่งที่อันตรายบ่อยครั้ง ในขณะที่บางครั้งเขาก็น่ารักและน่ากอด ชอบเล่นกีฬา ดนตรีร็อค ดอกไม้ไฟและชอบกินน้ำอัดลมกับไอศกรีม สนิทกับToothy FlakyและLumpy เป็นคู่เดทของGiggles เขาถือเป็นมาสคอตอย่างไม่เป็นทางการของซีรีส์นี้และมีสถิติเป็นผู้เสียชีวิตสูงที่สุดในการ์ตูนเรื่องนี้ การเสียชีวิตของเขามักเกี่ยวข้องกับการถูกเฉือนร่างกาย ยานพาหนะ และลำไส้ของเขา พากย์เสียงโดยเคน นาวาร์โร
*กิ๊กเกิลส์ (Giggles)
กระแตสีชมพูมีโบว์เล็กๆสีแดงบนหัว เป็นตัวละครหญิงตัวแรกที่ปรากฎตัว เธอนิสัยน่ารัก เข้ากับคนอื่นง่ายแทบกับทุกคน ติดสกินชิฟกับคนรอบตัวมาก การเสียชีวิตของเธอมักเกี่ยวข้องกับการถูกกระแทก หน้าอก และศีรษะ สนิทกับPetunia Sniffles อีกทั้งยังชอบทำกิจกรรมหลายอย่างและชอบลองอะไรใหม่ๆ กิจกรรมโปรดคือจัดปาร์ตี้ดื่มชา เล่นตุ๊กตา เล่นกีฬาหิมะและว่ายน้ำ มักถูกนำเสนอให้เป็นคู่เดทของตัวละครชายหลายตัวในการ์ตูน (ยกเว้นหมีดิสโก้ที่เธอเกลียด) และมีอัตราการเอาชีวิตรอดอยู่ในระดับปานกลางเมื่อเทียบกับตัวละครหลักอื่นๆนับว่าเธอมีความโดดเด่นอีกหนึ่งตัวคู่กับCuddles เธอได้รับการพากย์เสียงโดยนักแสดงหญิง 3 คนนับตั้งแต่เปิดตัว: ดาน่า เบลเบน (ซีซั่น 1–2) เอลเลน คอนเนล (ละครโทรทัศน์ - ซีซั่น 4) และ ลอรี จี (สำหรับสองสามตอนของซีซั่น 3)
*ลัมปี (Lumpy)
กวางมูสสีน้ำเงินที่มีเขากวางไม่ตรงกัน มีนิสัยดูเผินๆจะเป็นมิตร แต่มักจะซื่อบื้อ คิดช้า ชอบประมาทและไม่ค่อยเกรงใจตัวละครอื่น เขามักจะเป็นสาเหตุทำให้ตัวละครมากมายเสียชีวิต รวมถึงตัวเขาเองด้วย ข้อดีของเขาคือเป็นคนขยัน จริงจัง ทะเยอทะยานและชอบการแข่งขัน ชอบการทำฟาร์ม ตกปลา เล่นกีต้าร์ ชอบกินแซนวิช เบอร์เกอร์ ถั่วแดงกระป๋อง การออกแบบในช่วงแรกของเขาใน แบนโจ เฟรนซี่ คือไดโนเสาร์แทนที่จะเป็นกวางมูซ มีนิสัยโกรธเร็วและมีแนวโน้มจะฆ่าคนอีกด้วย ซึ่งทั้งสองอย่างนี้ถูกลบออกเพื่อความเหมาะสม เขาเป็นตัวละครหลักที่สูงที่สุดและเป็นหนึ่งในตัวละครหลักสองตัวที่ไม่ใช้รูปร่างพื้นฐาน โดยปกติเขาจะดูเป็นผู้ใหญ่ หรืออย่างน้อยก็มีอายุมากกว่าตัวละครอื่นๆ โดยปกติเขาจะถูกมองว่าเป็นตัวละครหลักของรายการ เนื่องจากเขาปรากฏตัวในตอนมากที่สุด มีบทบาทนำมากที่สุด มีอาชีพมากที่สุดและเอาชีวิตรอดได้บ่อยกว่าตัวละครหลักอื่นๆ และได้ฆ่าตัวละครมากกว่าตัวละครอื่นๆ การฆ่าส่วนใหญ่ของเขาเกิดขึ้นโดยไม่ได้ตั้งใจและเป็นผลมาจากความโง่และประมาทของเขา แม้ว่าเขาจะแสดงให้เห็นว่าขาดความรับผิดชอบต่อการเสียชีวิตจากอุบัติเหตุเหล่านั้นหรือตั้งใจฆ่าบางคนด้วยซ้ำ เมื่อเขาตายความตายของเขามักจะเกี่ยวข้องกับเครื่องจักร สัตว์ และความผิดพลาดของเขาเอง เขาพากย์เสียงครั้งแรกโดย โรด มอนติโจ (ซีซั่น 1–2) และพากย์เสียงในเวลาต่อมาโดย เดวิด วินน์ (ซีซั่น 2–4)
*ทูธตี้ (Toothy)
บีเวอร์สีม่วงที่มีฟันขนาดใหญ่ไม่เหมือนตัวอื่น (จึงได้ชื่อว่า "ทูธตี้") เขาเป็นเพื่อนสนิทคัดเดิลส์ที่มีนิสัยและความชอบคล้ายๆกัน ชอบปั่นจักรยาน ดูหนังสัตว์ประหลาดและมีSplendidเป็นไอดอลที่ชอบ การเสียชีวิตของเขาส่วนใหญ่เกี่ยวข้องกับดวงตาและของมีคม หลายคนมองว่าเขาเป็นตัวละครที่ยังไม่พัฒนาที่สุดในรายการหรือเป็น "เสื้อแดง" ทูธตี้ยังถือเป็นตัวละครตัวแรกที่เสียชีวิตในซีรีส์นี้ พากย์เสียงโดย วอร์เรน กราฟฟ์
*นัทตี้ (Nutty)
กระรอกสีเขียวที่สติไม่อยู่กับร่องกะรอย ชอบหัวเราะคิกคักอยู่ตลอดเวลา ไม่ค่อยสนใจหรือเกรงใจตัวละครอื่น จุดเด่นคือมีลูกกวาดติดตามร่างกายที่ประกอบด้วย อมยิ้มสามอันบนหัวของและไม้เท้าลูกกวาดบนหน้าอก เขาค่อนข้างหมกมุ่นกับทุกสิ่งที่ทำจากน้ำตาลเทียม โดยเฉพาะลูกกวาด และพยายามอย่างเต็มที่เพื่อให้ได้สิ่งเหล่านั้นมาจนบางครั้งแลกกับความเดือดร้อนตัวเขาเองหรือของตัวละครอื่น การกินน้ำตาลทำให้เขารู้สึกเร่งรีบเรื่องน้ำตาลเกินจริง เขามีรูม่านตาสีดำเล็กๆ อยู่ที่ตาซ้าย ในขณะที่ด้านขวาซึ่งมีปัญหาจากโรคตาขี้เกียจ มีม่านตาสีเขียว (เหมือนกับดวงตาด้านที่ไม่ดีของฟลิปปี้) นอกจากของหวานแล้วนัตตี้ชอบเล่นวิดีโอเกมและขี่สกู๊ตเตอร์ การเสียชีวิตของเขามักเกี่ยวข้องกับปากของเขา การถูกแทง แหลกเป็นชิ้น ๆ หรือถูกฉีกเป็นชิ้นเล็กชิ้นน้อย และปัญหาการหายใจ พากย์เสียงโดย ไมเคิล "ลิปปี้" ลิปแมน
*ฟลิปปี้ (Flippy) 
 หมีเขียวสวมเครื่องแบบทหารมีตราจ่าสิบเอก เขาเป็นทหารผ่านศึกที่ป่วยเป็นโรคความเครียดหลังเหตุการณ์สะเทือนใจอย่างรุนแรง(PTSD) โดยปกติแล้วเขาจะเป็นตัวละครที่เป็นมิตรและเข้ากับคนง่าย ชอบการสะสมอาวุธสงคราม แต่เมื่อใดก็ตามที่เขาเห็นหรือได้ยินสิ่งใดที่ทำให้เขานึกถึงสงคราม เขาจะเบือนหน้าหนี (จึงเป็นที่มาของชื่อ "ฟลิปปี้") โดยคิดว่าเขายังอยู่ในระหว่างการทำสงครามกับใครอื่นนอกจากนักรบศัตรู ซึ่งโดยทั่วไปส่งผลให้เขาสังหารตัวละครส่วนใหญ่หรือทั้งหมดที่อยู่รอบตัวเขา การเปลี่ยนแปลงอัตตานี้เรียกว่า "Fliqpy" (โดยที่ "p" ตัวแรกในชื่อของเขาถูกพลิกในแนวนอนเป็น "q") หรือ "Evil Flippy" เขาเป็นหนึ่งในตัวละครที่ได้รับความนิยมมากที่สุดในซีรีส์นี้และมีจำนวนการฆ่าโดยเจตนาสูงสุด เขาไม่ค่อยเสียชีวิตในซีรีส์นี้ แต่เมื่อทำเช่นนั้น การเสียชีวิตของเขามักจะเกี่ยวข้องกับยานพาหนะ เครื่องจักร และการระเบิด และการเสียชีวิตเหล่านี้ส่วนใหญ่เกิดขึ้นเมื่อเขาอยู่ในด้านดีหรือถูกป้องกันตัวโดย ลัมปี้ พากย์เสียงโดย เคน นาวาร์โร ในขณะที่ Fliqpy ตัวตนที่ชั่วร้ายของเขาให้เสียงโดย ออเบรย์ อังครัม ซึ่งเป็นผู้ให้เสียงด้านดีของเขาจนถึงปี 2005
*ฟลากี้ (Flaky) 
 เม่นสีแดงขี้กังวล มีรังแคบนหนาม (จึงเป็นที่มาของชื่อ "ฟลากี้") เธอเป็นทอมบอยที่หวาดระแวงและกลัวความตายเป็นอย่างมาก เป็นคนขี้อาย เข้าสังคมไม่ค่อยเก่งแต่เมื่อถึงสถานการณ์คับขันเธอเป็นตัวละครที่เองตัวรอดได้ดี มักจะหัวเราะอย่างประหม่าอยู่บ่อยครั้ง ชอบทำอาหารและเล่นกีฬา เธอเป็นหนึ่งในตัวละครที่ได้รับความนิยมมากที่สุดในซีรีส์นี้ เนื่องจากเธอมักมีบุคลิกขี้ขลาดที่เข้าใจได้ เนื่องจากตัวละครสามารถตายได้ง่ายในซีรีส์นี้ เป็นเวลานานแล้วที่เพศของ ฟลากี้ ไม่เคยมีความชัดเจน แต่มีคำใบ้ที่เอนเอียงไปทางเธอเป็นผู้หญิง ในที่สุด เคน นาวาร์โร ก็ยืนยันว่า ฟลากี้ เป็นผู้หญิง การเสียชีวิตของเธอมักจะเกี่ยวข้องกับการถูกถลกหนัง ถูกเผา หรือแม้กระทั่งถูกกิน และยังอาจเกี่ยวข้องกับสัตว์ด้วย เธอพากย์เสียงโดย นิก้า ลอร์เบอร์- เพ็ตทูเนีย(Petunia)  
กระรอกสีน้ำเงินมีนิสัยความเป็นผู้หญิงสูง มีเสน่ห์ รักสะอาด ความเป็นระเบียบ เกลียดความสกปรก เป็นเพื่อนสนิทของ กิ๊กเกิลส์ พวกเธอมักปรากฏตัวพร้อมกันบ่อยครั้ง คู่เดทของเธอคือ มีม และ แฮนดี้ ชอบทำอาหาร เล่นตุ๊กตาและจัดปาร์ตี้ดื่มชา ทำงานที่ร้านอาหารเช้าทำให้ต้องเจอ หมีดิสโก้ ที่มาตื้อจีบบ่อยๆซึ่งเธอไม่ชอบเลย การเสียชีวิตของเพ็ตทูเนียถือเป็นตัวละครที่ผู้ชมมองว่าการเสียชีวิตของเธอน่าสยดสยองที่สุดในการ์ตูนนี้ หากไม่ใช่มากที่สุดก็ต้องทนทุกข์ทรมานทั้งอุบัติเหตุจากการเข้าครัว หรือจากgigglesเพื่อนของเธอแบบไม่ได้ตั้งใจ โดยทั่วไปการเสียชีวิตของเธอเกี่ยวข้องกับศีรษะ การระเบิด การถูกไฟไหม้ การถูกทับ และอุปกรณ์ในครัว เช่น อ่างล้างจาน- สนิปเฟิ้ล (Sniffles)  ตัวกินมดสีฟ้าอ่อน เป็นหนึ่งในตัวละครที่ฉลาดที่สุดในซีรีส์ เขาเป็นตัวละครตัวที่สองที่ได้รับการแนะนำให้ไม่มีจมูกรูปหัวใจและมีฟันคู่หนึ่ง ชอบอ่านหนังสือ วิทยาศาสตร์และคณิตศาสตร์ และประดิษฐ์ของเป็นงานอดิเรก โดยส่วนใหญ่อุปกรณ์เหล่านี้ทำงานผิดปกติและต่อต้านเขา ซึ่งนำไปสู่การเสียชีวิตของเขาเองและตัวละครอื่น นอกจากนี้เขายังสวมแว่นตาที่ติดเทปไว้และมีกระเป๋าป้องกันที่หน้าอก แม้ว่าเขาจะไม่ได้สวมเสื้อผ้าก็ตาม เป็นอีกตัวละครที่มีงานอีกมากมายทั้งแพทย์ นักบินและนักวิทยาศาสตร์ที่บ้าคลั่ง เขามีการเสียชีวิตที่หลากหลายมักจะเกี่ยวข้องกับลิ้นและสิ่งประดิษฐ์ของเขาเอง ศีรษะ ลำตัว การถูกทับ และการถูกเฉือนหรือเฉือนออกจากกัน เขามีสถิติการฆ่าสูงสุดเป็นอันดับสี่ในซีรีส์ด้วยการฆ่ามากกว่าร้อยครั้ง

**เกม**
เกมส์ Happy Tree Friends: False Alarm วางจำหน่ายในปี 2008 สร้างโดย Stainless Games และ Sega สำหรับ Xbox และ PC

**รางวัลที่ได้รับ**
เทศกาลภาพยนตร์แอนิเมชันนานาชาติเมืองอานซี
2003: การ์ตูนแอนิเมชันสำหรับอินเทอร์เน็ตยอดเยี่ยม (Best Animated Short Film Made for the Internet) สำหรับตอน "อายแคนดี้"
2007: การ์ตูนแอนิเมชันชุดสำหรับผู้ใหญ่ยอดเยี่ยม (Best Animated Series For Adult) สำหรับตอน "ฟรอมฮีโร่ทูอีเทอร์นิตี้"
*เทศกาลแอนิเมชั่นนานาชาติออตตาวา
2004: การ์ตูนแอนิเมชันสำหรับอินเทอร์เน็ตยอดเยี่ยม (Best Animated Short Film Made for the Internet) สำหรับตอน "เอาท์ออนอะลิมบ์"
2005: การ์ตูนแอนิเมชันสำหรับอินเทอร์เน็ตยอดเยี่ยม (Best Animated Short Film Made for the Internet) "โมลอินเดอะซิตี้"
2007: รายการโทรทัศน์ชุดสำหรับผู้ใหญ่ยอดเยี่ยม (Best Television Series For Adults) สำหรับตอน "ดับเบิ้ลแวมมี่ ภาค 2"

**แหล่งข้อมูลอื่น**
  เว็บไซต์อย่างเป็นทางการ-  เว็บไซต์แฟนคลับในประเทศไทย

หมวดหมู่:การ์ตูนอเมริกัน
หมวดหมู่:การ์ตูนแคนาดา
หมวดหมู่:การ์ตูนทีวีแอนิเมชัน
หมวดหมู่:แอนิแมกซ์
หมวดหมู่:การ์ตูนทีวีแอนิเมชันเกี่ยวกับหมี
หมวดหมู่:การ์ตูนทีวีแอนิเมชันเกี่ยวกับกระรอก
หมวดหมู่:การ์ตูนทีวีแอนิเมชันเกี่ยวกับกระต่าย
หมวดหมู่:ซีรีส์โทรทัศน์เกี่ยวกับกวาง